Jeg opsagde mit abonnement d 27 november. ringer ind til dem inden denne dato, da de har trukket penge for en hel måneds abonnement. for mig lidt underligt, at de ikke regulerer betalingen, så snart de får opsigelsen - det burde være muligt for en computer at regne ud?
jeg får så at vide, at jeg vil modtage en check i starten af december med de resterende beløb. jeg fortæller hende fra kundeservice, at jeg står og skal til at flytte, om hun så ikke med det samme vil ændre adressen - det var ikke nødvendigt, mente hun, da de trækker oplysninger fra folkeregistret. men desværre gik der noget galt med flytteanmeldelsen, så min adresse blev først officiel i slutningen af december - og det er helt sikkert ikke deres fejl.

jeg ringer så ind midt i januar igen og spørger, hvor det brev bliver af ...
jeg får at vide fra denne medarbejder, at jeg ikke vil modtage et brev, men at de bare vil overføre pengene. og han kunne se, at det var sat til behandling dagen før. han siger, at op til 12 dage ville der gå, inden de ville gå ind på min konto.
fint tænker jeg ...
jeg ringer 14 hele dage efter og spørger, om han havde ment 12 arbejdsdage, for jeg havde stadig ingen penge fået ...
ham gutten, jeg snakker med siger, at de burde være på min konto dagen efter, da det passede med 12 arbejdsdage.
jeg venter tålmodigt endnu en uge, og uden penge på kontoen fra telenor.
jeg ringer igen og spørger, hvad de har gang i?
jeg får der at vide, at de bestemt ikke udbetaler til en konto, men at de sender checks ud. (så hvorfor fanden har de to andre ikke reageret på det!!?)
hun LOVER mig, at hun vil behandle det med det samme og sende checken ud af huset den dag.
det var en fredag ....
da jeg så stadig ikke har fået noget fredagen efter ringer jeg ind igen ...
nu får jeg at vide, at behandlingen først er sket om mandagen og at der fra den dato kunne gå op til 14 dage, inden jeg ville modtage noget, men det var yderst sjældent, at der ville gå de fulde 14 dage ...
i går  mandag d 23.02.15 burde jeg senest have modtaget en check med sølle 116 kr tilgode! men postkassen er tom ...
og jeg opgiver snart! 
det er 3 mdr siden, at mit abonnement blev lukket - så få da for helvede fingeren ud!
det kan da ikke passe, at det er så nemt at blive kunde og at det så skal være så svært at komme ud af det igen! :s



OPDATERET D 14.05.15
Siden den sidste anmeldelse har jeg snakket med telenor et par gange - forgæves.
Det seneste opkald resulterede i, at jeg ikke ville have pengene udbetalt. Jeg bad om at få dem sat ind som en ekstra betaling på min smart-aftale. Det kunne sagtens lade sig gøre. Og de kunne desværre ikke nå at sætte dem ind til april, men til maj burde de gå ind på smart-aftalen. Jeg beder også om at få bekræftelsen og kontooversigten pr post, da jeg ikke kan logge ind på "mit telenor". 

I sidste uge ringer jeg ind - mest for at få et kontraktnr, så jeg selv kan se, om de har sat pengene ind på smart-aftalen. Fordi endnu en gang er deres brev udeblevet fra min postkasse ...
Jeg snakker med en Anders, som fortæller mig, at alle de andre gange, jeg har ringet ind, er der sådan set ikke blevet gjort noget! 
..så er det jo klart, jeg ikke får mine penge, hvis de ikke gør noget for at udbetale dem!
Men Anders LOVER mig, at han nok skal gøre en ende på denne lange korrespondence og han vil gerne bare udbetale pengene til min konto.
Han får mit kontonr og for at sikre, at jeg har udtalt alting klart og at han også har hørt det hele klart og tydeligt, beder jeg ham selvfølgelig læse det højt - hvilket var godt, for han havde ikke noteret det rigtige nr.
Nåh - han får skrevet det rigtigt ned og LOVER mig igen, at han nok skal sørge for, at jeg får de penge. Han lover mig endda, at hvis transaktionen ikke går i gennem, så ville han give mig besked.
Men pengene burde gå ind i løbet af et par dage. 
Jeg snakkede med Anders tirsdag, og i går onsdag ugen efter havde jeg hverken hørt fra ham, eller fået mine penge.
Jeg ringer ind, og får fat i Mads, som jeg beder om at stille mig om til Anders, så jeg kan snakke med ham igen. Mens jeg venter på, at Mads finder frem til Anders, så bliver jeg smidt af linien.
Jeg ringer op igen og får fat i Morten.
Morten mener godt, at han kan hjælpe mig. Så i stedet for at stille mig om til den kære Anders, så tager Morten tingene i egen hånd.
Morten fortæller mig, at så længe de ikke kan finde ud af, hvorfor jeg ikke har modtaget checken - om der er en anden, der har indløst den eller whatever, så kan de ikke bare udskrive en ny.
Jeg beder ham kontrollere adressen - den passer. Så fortæller jeg ham, at der må være noget galt inde hos dem - for jeg modtager alt andet post! Så ergo må den jo ikke være sendt af sted!
Jeg fortæller Morten flere gange, at jeg synes, de skal til at tage sig sammen. Så stort et firma som telenor - det kan da ikke passe, at de kan tillade sig at levere så elendig "service". 
Det var han ikke enig med mig i. Og han syntes, at jeg skulle give dem en chance for at finde ud af, hvad der er sket.
Jeg synes, at jeg har givet dem rigelig af chancer ....
Jeg spørger også ind til, om de ikke kan tracke deres checks på en eller anden måde. "Nej, det har vi ikke ressourcer til. Vores checks bliver udsendt fra et andet firma. Så vi kan slet ikke holde øje med dem." fortæller Morten mig. Den eneste måde, de kan finde ud af, at jeg ikke modtager noget, er, hvis jeg selv ringer ind og fortæller dem det!
Og så tænker jeg; "hvordan har du så tænkt dig at finde ud af, hvorfor jeg aldrig har modtaget nogen af de formodede checks, der er sendt ud. Og hvordan vil du følge op på, om de er indløst?"
Men jeg synes jo så godt, de lige kan gøre en undtagelse, når nu de påstår at have sendt 4-5 checks afsted til mig og at jeg aldrig har modtaget nogen af dem! 
Jeg fortalte Morten, at tilliden er længe væk og at mit næste skridt er en klage til forbrugerklagenævnet eller noget andet drastisk. For det kan da ikke passe, at jeg skal ringe ind gang på gang for at få smidt så dårlig service i hovedet gang på gang.
"Ej, nu... Du skal lige give os en chance, Mille ..." 
Undskyld - men det skib er sejlet for længst!